Jelaskan Sinopsis dari Ser!Randha Cocak dalam bahasa jawa

Ser! Ser! Plong! nyritakaké Patut, diplomat sing pinter dansa, kesusu mulih saka Amsterdam menyang Jakarta amarga di-email déning ibuné yèn ana wanita ya iku Wangi Lestari, patner njogèté wiwit cilik, wis tinemu ing Jakarta. Mung wanita iku sing dadi impèné Patut lan bakal didadèkaké sisihan. Nganti dadi diplomat Patut isih tetep jomblo. Mudhun ing terminal Sukarno-Hatta, Patut ketemu karo Yuni Shara, lan kasmaran setengah mati marang wanita anyar iku. Banjur piyé nasibé Wangi Lestari?

Roman kaloro: Mbok Randha Saka Jogja, nyritakaké Citraresmi, alumni Asmi Jogya nglamar pagawéan menyang perusahaan pelayaran ing Surabaya, dikanthèni layang saka randha swargi direktur utama perusahaan pelayaran mau. Dianggep KKN déning Dororini, sekretaris kantor pelayaran. Apamanèh saka cv-né Dororini weruh yèn Citraresmi wis duwé anak. Mesthi waé wis dadi randha. Nanging Citraresmi malah kaya-kaya dipacari déning direktur mligi sing saiki. Dororini panas atiné. Bab iku sing gawé carita roman iki kebak gejolak.

Roman katelu: Cocak Nguntal Elo. Pinuju adus, Sekar nampa tilpun saka Makassar ngabaraké yèn bapaké tiwas ing montor mabur. Sekar lumayu histèris metu saka jedhing wuda.